Συμμετοχή της Αυστραλίας στη Eurovision

Η Αυστραλία έχει συμμετάσχει στο Διαγωνισμό Τραγουδιού της Eurovision από το ντεμπούτο της το 2015 και τερμάτισε στην πρώτη δεκάδα τέσσερις φορές. Είναι η δεύτερη χώρα εκτός της περιοχής της Ευρασίας που συμμετέχει, μετά το  το . Το καλύτερο αποτέλεσμα της χώρας είναι μια δεύτερη θέση για τη Ντάμι Ίμ το . Η Αυστραλία τερμάτισε, επίσης, στην πρώτη δεκάδα άλλες τρεις φορές, με τον Γκάι Σεμπάστιαν που τερμάτισε πέμπτος το  και τους Αϊζάια Φάιερμπρεϊς και Κέιτ Μίλλερ-Χάιντκι που τερμάτισαν ένατοι το  και το , αντίστοιχα.

Παρά το γεγονός ότι η συμμετοχή της Αυστραλίας ορίστηκε να είναι μόνο μία (εάν κέρδιζε το διαγωνισμό θα μπορούσε να συμμετέχει και δεύτερη χρονιά), το Νοέμβριο του 2015, η SVT ανακοίνωσε ότι η Αυστραλία θα συμμετάσχει στο διαγωνισμό του 2016. Η συμμετοχή της Αυστραλίας στο διαγωνισμό επιβεβαιώθηκε από την Ευρωπαϊκή Ραδιοτηλεοπτική Ένωση και το SBS μέχρι το 2023.

Ιστορία

1983–2014
Ο Αυστραλιανός ραδιοτηλεοπτικός φορέας Special Broadcasting Service (SBS) μετέδωσε για πρώτη φορά το διαγωνισμό τραγουδιού της Eurovision το 1983 και συνέχισε να το κάνει κάθε χρόνο από τότε. Ο διαγωνισμός έχει προσελκύσει ακροαματικότητα στην Αυστραλία, κυρίως λόγω των πολιτικών και πολιτιστικών δεσμών της χώρας με την Ευρωπαϊκή Ένωση, και ιδίως με το Ηνωμένο Βασίλειο. Το 2001, η Ελληνο-Αυστραλέζα ηθοποιός και κωμικός Μαίρη Κούστας ήταν η σχολιάστρια του διαγωνισμού, που τον σχολίαζε με τον κωμικό χαρακτήρα της, την Έφη. Μεταξύ του 2002 και του 2003, ο παρουσιαστής Des Mangan ήταν ο σχολιαστής για το αυστραλιανό κοινό. Από το 2009, η Julia Zemiro και ο Sam Pang έχουν εκχωρηθεί ως σχολιαστές για τον διαγωνισμό. Εκτός από την τηλεοπτική μετάδοση του διαγωνισμού, το SBS έχει μεταδώσει, επίσης, τα προγράμματα της 50ης και της 60ης επετείου του διαγωνισμού.

Από το 2010 έως το 2014, το SBS επέτρεψε στους θεατές της Αυστραλίας να συμμετάσχουν στη δική τους τηλεψηφοφορία για τους Μεγάλο Τελικό. Ωστόσο, αυτές οι ψήφοι δεν μετρήθηκαν στο πραγματικό διαγωνισμό και δεν επηρέασαν το συνολικό αποτέλεσμα. Στην ομάδα σχολιασμού του SBS και στην Αυστραλιανή αποστολή απονεμήθηκε για τους ίδιους ένας θάλαμος σχολιασμού στο διαγωνισμό του 2012 στο Μπακού. Απο τότε και μέχρι σήμερα, διαθέτουν κάθε χρόνο έναν θάλαμο σχολιασμού.

Τυχαίες συμμετοχές
Παρόλο που δεν συμμετέχουν ενεργά στο Διαγωνισμό Τραγουδιού της Eurovision πριν από την ημιτελική παρουσίαση το 2013, η Αυστραλία έχει εμφανιστεί στο διαγωνισμό τυχαία με τους εξής τρόπους τρόπους:

Ο Peter Doyle και η Marty Kristian, και οι δύο Αυστραλοί, εκπροσώπησαν το Ηνωμένο Βασίλειο, ως μέρος του συγκροτήματος The New Seekers, όπου εκτέλεσαν το "Beg, Steal or Borrow" στο διαγωνισμό του 1972 στο Εδιμβούργο. Το τραγούδι, γράφτηκε κατά το ήμισυ από τον Αυστραλό Tony Cole, τερματίζοντας 2ο με 114 βαθμούς.
Η Αυστραλέζα Olivia Newton-John, γεννημένη στην Αγγλία, εκπροσώπησε το Ηνωμένο Βασίλειο το 1974 στο Μπράιτον με το τραγούδι "Long Live Love", τερματίζοντας στην 4η θέση με 14 βαθμούς.
Ο John Farrar, ο οποίος γεννήθηκε στη Μελβούρνη, ως μέλος του συγκροτήματος The Shadows εκπροσώπησε το Ηνωμένο Βασίλειο στο διαγωνισμό του 1975.
Ο Martin Lee, τραγουδιστής στο συγκρότημα Brotherhood of Man, το οποίο κέρδισε το διαγωνισμό του 1976, πέρασε αρκετά χρόνια της παιδικής του ηλικίας στην Αυστραλία.
Η Αυστρία απέτισε φόρο τιμής στην Αυστραλία το 1977 στο Λονδίνο με το τραγούδι "Boom Boom Boomerang" από τους Schmetterlinge. Το τραγούδι θεωρήθηκε αμφιλεγόμενο κατά τη στιγμή λόγω του ότι είναι το πρώτο τραγούδι που κοροϊδεύει ανοιχτά το ίδιο το διαγωνισμό.
Ο Τζόνι Λόγκαν, νικητής του διαγωνισμού το 1980 και το 1987 για την Ιρλανδία (και συγγραφέας του νικητήριου τραγουδιού της Ιρλανδίας στο διαγωνισμό του 1992), γεννήθηκε στο Frankston της Βικτώρια το 1954, αλλά μετακόμισε με την οικογένειά του πίσω στην Ιρλανδία το 1957, σε ηλικία τριών ετών.
Το 1996 στο Όσλο της Νορβηγίας, η Αυστραλέζα τραγουδίστρια Gina G εκπροσώπησε το Ηνωμένο Βασίλειο με το τραγούδι "Ooh Aah... Just a Little Bit".
Η Jane Comerford, η οποία γεννήθηκε στο Newcastle της Νέας Νότιας Ουαλίας, συμμετείχε στο διαγωνισμό του 2006 στην Αθήνα της Ελλάδας για τη Γερμανία ως μέρος του συγκροτήματος Texas Lightning με το τραγούδι "No No Never", όπου έλαβε την 14η θέση και 36 βαθμούς.
Οι Αυστραλοί Craig Porteils και Cameron Giles-Webb έγραψαν κατά το ήμισυ το τραγούδι "This Is Our Night", το οποίο εκτελέστηκε από τον Σάκη Ρουβά για την Ελλάδα στο διαγωνισμό του 2009 στη Μόσχα.
Η Katrina Noorbergen, Αυστραλέζα που ζει στο Βερολίνο, έγραψε κατά το ήμισυ το τραγούδι "A Million Voices", το οποίο εκτελέστηκε από την Polina Gagarina για τη Ρωσία το 2015. Επίσης ήταν μία από τραγουδιστές υποστήριξης της Gagarina στο διαγωνισμό.
Ο Tonino Speciale, ο οποίος μεγάλωσε στο Δυτικό Σίδνεϊ, έγραψε κατά το ήμισυ το τραγούδι "Black Smoke", το οποίο εκτελέστηκε από την Ann Sophie για τη Γερμανία το 2015.
Η Mary-Jean O'Doherty είναι μισή Αυστραλέζα, γεννημένη στην Αμερική και τραγουδίστρια της όπερας, συμμετείχε ως μέρος του συγκροτήματος Genealogy για την Αρμενία το 2015.
Η Άνια Νίσεν, η οποία είναι από τα Blue Mountains της Νέας Νότιας Ουαλίας αλλά είναι παιδί Δανέζων γονέων, εκπροσώπησε τη Δανία στο διαγωνισμό του 2017 στο Κίεβο, καταλήγοντας στην 20η θέση με 77 βαθμούς. Το τραγούδι "Where I Am", συντάχθηκε από τους Αυστραλούς τραγουδιστές Angel Tupai και Michael D'Arcy.

Προ-ηχογραφημένη παρουσίαση του 2013
Η πρώτη εμφάνιση της Αυστραλίας στη διεθνή μετάδοση του Διαγωνισμού Τραγουδιού της Eurovision συνέβη στις 14 Μαΐου του 2013 να κατά τη διάρκεια του πρώτου ημιτελικού στο Μάλμε της Σουηδίας. Ένα σύντομο προ-ηχογραφημένο βίντεο με τίτλο Χαιρετίσματα από την Αυστραλία (που αναφέρεται επίσης ως Γιατί η Αυστραλία αγαπάει τη Eurovision), υποβλήθηκε από το SBS και παρουσιάστηκε από την Julia Zemiro, μεταδόθηκε κατά το χρονικό διάστημα μεταξύ του διαγωνιστικού μέρους και της ψηφοφορίας. Η παρουσίαση αυτή σηματοδότησε την τριαντάχρονη μετάδοση του διαγωνισμό τραγουδιού της Eurovision από την Αυστραλία, και προηγήθηκε της εβδομάδας που οδηγεί στο διαγωνισμό με ένα τοπικό ντοκιμαντέρ, που παρουσιάστηκε επίσης από τη Julia Zemiro, να περιγράφει λεπτομερώς την αγάπη της για τους ABBA, με τίτλο ΄΄Ο δρόμος προς την Eurovision.

Συμμετοχή κατά τη διάρκεια του σόου το 2014
Στις 24 Μαρτίου του 2014, ο δανικός ραδιοτηλεοπτικός φορέας DR, έδωσε την άδεια στο SBS να συμμετέχει ως μια παρουσίαση μετά το διαγωνιστικό μέρος και πριν τη ψηφοφορία, στο δεύτερο ημιτελικό του Διαγωνισμού Τραγουδιού της Eurovision 2014. Μία ημέρα αργότερα, στις 25 Μαρτίου, η Jessica Mauboy είχε επιλαγεί εσωτερικά για να τραγουδήσει στην Κοπεγχάγη. Στις 8 Μαΐου του 2014, η Mauboy τραγούδησε το τραγούδι της, το "Sea of Flags" στο δεύτερο ημιτελικό.

Το ντεμπούτο του 2015
Το SBS έκανε το ντεμπούτο της χώρας στο διαγωνισμό του 2015 με το τραγούδι "Tonight Again", ένα τραγούδι που γράφτηκε και παρουσιάστηκε από τον Γκάι Σεμπάστιαν. Παρά το γεγονός ότι η Αυστραλία βρίσκεται εκτός της Περιοχής Ευρωπαϊκών Εκπομπών, η Ευρωπαϊκή Ραδιοτηλεοπτική Ένωση και η αυστριακή ραδιοτηλεόραση ORF που φιλοξενούσε το διαγωνισμό, αποφάσισαν να επιτρέψουν την αυστραλιανή συμμετοχή για τον εορτασμό της 60ής επετείου του Διαγωνισμού. Οι ειδικές περιστάσεις που περιβάλλουν την συμμετοχή της Αυστραλίας για «να μην μειώσει τις πιθανότητες της πρόκρισης» των χωρών στους ημιτελικούς, οδήγησε τους διοργανωτές να επιτρέψουν την Αυστραλία για να διαγωνιστεί κατευθείαν στο μεγάλο τελικό χωρίς να συμμετέχει στον ημιτελικό. Το 2015, η αυστραλιανή κριτική επιτροπή αποτελούνταν από τους Amanda Pelman (πρόεδρος), Richard Wilkins, Danielle Spencer και Jake Stone.

Επιστροφή του 2016
Παρά το γεγονός ότι η συμμετοχή της Αυστραλίας ορίστηκε να είναι μόνο μία, στις 17 Νοεμβρίου του 2015 επιβεβαιώθηκε ότι η Αυστραλία θα συμμετάσχει στο διαγωνισμό του 2016. Σε αντίθεση με το 2015, η Αυστραλία θα έπρεπε να περάσει από τον ημιτελικό, για να πάρει την πρόκριση για το μεγάλο τελικό. Στις 7 Οκτωβρίου του 2015, ανακοινώθηκε ότι η Αυστραλία θα κάνει το ντεμπούτο της και στον Παιδικό Διαγωνισμό Τραγουδιού της Eurovision 2015 αφού το SBS προκλήθηκε να διαγωνιστεί στο διαγωνισμό.  Το 2016, η αυστραλιανή κριτική επιτροπή αποτελούνταν από τους Monica Trapaga (πρόεδρος), Shannon Noll, Myf Warhurst, James Mathison και Craig Porteils.

2017–σήμερα
Η Αυστραλία συνέχισε τη συμμετοχή της στο διαγωνισμό του 2017 μετά την επιτυχία της το προηγούμενο έτος. Με δεδομένη την επιλογή των καλλιτεχνών κατά τα τρία προηγούμενα έτη (Mauboy, Sebastian και Im), σημαντική υπήρξε η υπόδειξη ότι το SBS, θα επέλεγε έναν καλλιτέχνη ασιατικής καταγωγής που κέρδισε την καριέρα τους σε ένα διαγωνισμό τραγουδιού. Τελικά επιλέχθηκε ο Αϊζάια Φάιερμπρεϊς με το τραγούδι "Don't Come Easy", το οποίο προκρίθηκε στον τελικό, όπου ήρθε στην 9η θέση με 173 βαθμούς.

Η Αυστραλία συμμετείχε ξανά το 2018 επιλέγοντας την Τζέσικα Μάουμποϊ να εκπροσωπήσει τη χώρα. Η Αυστραλιανή κριτική επιτροπή του 2018 περιελάμβανε τους Ρίτσαρντ Γουίλκινς (πρόεδρος), Ζάν Ρόουε, Τζόρνταν Ρασκόπουλος, L-FRESH the Lion και Μίλι Μίλγκειτ. Αν και αυτό συνέχισε την επιτυχημένη συμμετοχή της Αυστραλίας στον τελικό (ένα ρεκόρ που τώρα μοιράζεται μόνο με την Ουκρανία), ήταν η πρώτη φορά που δεν τερμάτισε στην πρώτη δεκάδα, καταλήγοντας στην εικοστή θέση με 99 βαθμούς από την τηλεψηφοφορία (η πρώτη φορά που η Αυστραλία τερμάτισε τελευταία στην τηλεψηφοφορία).

Ανακοινώθηκε ότι για πρώτη φορά , το 2019 η κρατική τηλεόραση της Αυστραλίας θα παρέχει στους Αυστραλούς τη δυνατότητα να επιλέξουν οι ίδιοι τον εκπρόσωπο τους στη Eurovision. Το Eurovision - Australia Decides , ο αυστραλιανός εθνικός τελικός , διεξήχθη στις 9 Φεβρουαρίου 2019, με το τελικό αποτέλεσμα να κρίνεται 50% από τη ψήφο του κοινού και 50% να κρίνεται από τις ψήφους της κριτικής επιτροπής για να βγάλουν τον τελικό εκπρόσωπο της χώρας στο Τελ Αβίβ. Το Eurovision: Australia Decides έλαβε χώρα στην Χρυσή Ακτή του Κουίνσλαντ και παρουσιάστηκε από τους Μιφ Γουόρχερστ και Τζόελ Κρίζι.
Το τραγούδι της Κέιτ Μίλλερ-Χάιντκι που επιλέχθηκε να συμμετάσχει στο διαγωνισμό , με τίτλο "Zero Gravity" προκρίθηκε στον μεγάλο τελικό και κατέλαβε την 9η θέση.

Ο ραδιοτηλεοπτικός φορέας της Αυστραλίας, SBS, προχώρησε για άλλη μία φορά στην διεξαγωγή του εθνικού τελικού Eurovision - Australia Decides για την αναζήτηση του εκπροσώπου της. Στον τελικό που πραγματοποιήθηκε στις 8 Φεβρουαρίου 2020 στην Χρυσή Ακτή του Κουίνσλαντ, νικήτρια αναδείχθηκε η Montaigne με το τραγούδι "Don't Break Me"Australia Decided! It’s Montaigne to Rotterdam. Ωστόσο, ο διαγωνισμός του 2020 ακυρώθηκε λόγω της πανδημίας του κορονοϊού στην Ευρώπη.

Την 1η Απριλίου 2020, η τηλεόραση της Αυστραλίας ανακοίνωσε πως η Montaigne θα εκπροσωπήσει την χώρα το 2021 μέσω εσωτερικής επιλογής και ύστερα από την ακύρωση του διαγωνισμού, ματαιώνοντας για αυτή την φορά το Eurovision - Australia Decides. Για πρώτη φορά μετά το ντεμπούτο της το 2015, η Αυστραλία αποτυγχάνει να προκριθεί στον τελικό, τερματίζοντας 14η στον πρώτο ημιτελικό με 28 βαθμούς.

Το Eurovision – Australia Decides'' θα επιστρέψει για να επιλέξει την Αυστραλιανή συμμετοχή για το διαγωνισμό του 2022. Η συμμετοχή της Αυστραλίας στο διαγωνισμό επιβεβαιώθηκε από την Ευρωπαϊκή Ραδιοτηλεοπτική Ένωση και το SBS μέχρι το 2023. Το σόου διεξήχθη στις 26 Φεβρουαρίου και κερδήθηκε από τον Σέλντον Ράιλι με το τραγούδι "Not the Same". Στο διαγωνισμό στο Τορίνο, η Αυστραλία τερμάτισε στη 15η θέση του τελικού με 125 βαθμούς, αφού τερμάτισε στη δεύτερη θέση του δεύτερου ημιτελικού με 243 βαθμούς.

Συμμετοχές

Ιστορικό ψηφοφορίας

Ανεπίσημη βαθμολογία
Από το  μέχρι το , ο ραδιοτηλεοπτικός φορέας της Αυστραλίας (SBS) είχε συγκεντρώσει κάποια αποτελέσματα από την Αυστραλιανή ψηφοφορία, που βέβαια δεν επηρεάζουν την πραγματικότητα γιατί η χώρα δεν είχε ψηφίσει ποτέ, καθώς επίσης δεν επιτρεπόταν να συμμετάσχει. Έχουν ως εξής:

Επίσημη βαθμολογία
Από το  ως το , το ιστορικό ψηφοφορίας της Αυστραλίας έχει ως εξής.

Βραβεία

Βραβεία Μαρσέλ Μπεζανσόν

Οι μεγάλες βαθμολογίες που έδωσε η Αυστραλία 
Στους τελικούς:

Κ.Ε. → Κριτική Επιτροπή
T. → Τηλεψηφοφορία

Στους ημιτελικούς:

Κ.Ε. → Κριτική Επιτροπή
T. → Τηλεψηφοφορία

Σχετική συμμετοχή

Αρχηγοί αποστολών

Σχολιαστές και εκπρόσωποι βαθμών

Άλμπουμ

Δείτε επίσης
Διαγωνισμός Τραγουδιού Eurovision 2015

Σημειώσεις και παραπομπές

Σημειώσεις

Παραπομπές

Επιπλέον ιστοσελίδες
 
 

Συμμετοχές χωρών στην Eurovision
Μουσική στην Αυστραλία